รัฐมนตรีว่าการกระทรวงแรงงาน เตรียมประชุมหลักเกณฑ์นำเข้าแรงงานเพื่อนบ้านตาม MOU
นายสุชาติ ชมกลิ่น รัฐมนตรีว่าการกระทรวงแรงงาน กล่าวถึงการเปิดรับแรงต่างด้าวตาม MOU เพื่อรองรับการเปิดประเทศ โดยตนเองได้มีการพูดคุยกับกลุ่ม NGO แรงงานข้ามชาติ สภานายจ้าง สภาองค์การนายจ้างแห่งประเทศไทย และหน่วยงานที่เกี่ยวข้องให้ประชาสัมพันธ์ ไปถึงแรงงานเพื่อนบ้านว่าอย่าหลงเชื่อผู้ที่ชักชวนให้เดินทางเข้ามายังประเทศไทยโดยผิดกฎหมาย เพราะเข้ามาก็จะโดนดำเนินการจับกุมและเสียเงินโดยเปล่าประโยชน ์โดยขอให้รอการประกาศอย่างเป็นทางการในการใช้ MOU เพื่อเปิดรับแรงงานต่างด้าวในเร็ววันนี้ โดยในวันที่ 11 พ.ย.64 กระทรวงแรงงานจะมีการประชุมร่วมกับหน่วยงานที่เกี่ยวข้อง อาทิ กระทรวงมหาดไทย กระทรวงการต่างประเทศ สำนักงานตำรวจตรวจคนเข้าเมือง กระทรวงสาธารณสุข เพื่อหารือถึงการนำเข้าแรงงาน MOU ว่าจะมีกระบวนการและขั้นตอนการปฎิบัติอย่างไรนอกจากนี้ รัฐมนตรีว่าการกระทรวงแรงงาน ยังกล่าวอีกว่า การนำเข้าแรงงาน MOU ในครั้งนี้เนื่องจากสถานการณ์ปัจจุบันที่ประเทศไทยได้เปิดประเทศ ทำให้มีความต้องการแรงงานจำนวนมาก อีกทั้งสถานการณ์การฉีดวัคซีนและจำนวนวัคซีนนั้นอยู่ในเกณฑ์ที่เพียงพอสำหรับคนไทยแล้ว โดยแรงงานต่างด้าวที่เข้ามาอย่างถูกกฎหมาย จะต้องมีการกักตัว 14 วัน จากนั้นจะได้รับวัคซีนตามมาตรา 33 เพื่อสร้างความปลอดภัยและสกัดการแพร่ระบาดของโควิด-19 เพื่อสร้างความปลอดภัยให้กับคนไทยมากที่สุด